શું માધુરી દીક્ષિતે સ્ટારડમ મેળવવા માટે કંઈ ગુમાવ્યું. અા અંગે વાત કરતાં તે કહે છે કે મેં ૧૬ વર્ષની ઉંમરમાં કામ કરવાનું શરૂ કરી દીધું હતું, જ્યારે મને ‘તેજાબ’ ફિલ્મ મળી. ત્યારબાદ મેં પાછું વળીને જોયું નથી. મેં માત્ર મારું કામ કર્યું છે. હું એવું કંઈક કરી રહી હતી, જેને હું પ્રેમ કરતી હતી. તેથી મને કોઈ ફરિયાદ ન હતી. હું રોજ સવારે વધુ ને વધુ જોશ સાથે ઊઠતી હતી. કેટલા લોકો અામ કરે છે અને પોતાનામાં રહેલા ટેલેન્ટને નિખારે છે, કદાચ એટલે જ હું લકી છું.